అమరావతి: అమరావతి పరిరక్షణ సమితి, రాజకీయ పార్టీలు తలపెట్టిన అసెంబ్లీ ముట్టడి నేపథ్యంలో తెదేపా నేతలను ఎక్కడికక్కడ పోలీసులు గృహనిర్బంధం చేశారు. ఆదివారం రాత్రి వరకు 48 నియోజకవర్గాల్లో తెదేపా ముఖ్యనేతలు, కార్యకర్తలను గృహనిర్బంధం చేశారు. ముందు జాగ్రత్తగా పోలీసులు ఇప్పటికే ప్రతిపక్ష తెదేపా నేతలకు నోటీసులు జారీ చేశారు. గుంటూరు జిల్లా చిలకలూరిపేటలో మాజీ మంత్రి ప్రత్తిపాటి పుల్లారావును పోలీసులు గృహనిర్భందం చేశారు. ఎన్ని అరెస్టులు చేసినా అసెంబ్లీ ముట్టడి జరిగి తీరుతుందని ఈ సందర్భంగా ప్రత్తిపాటి హెచ్చరించారు. శ్రీకాకుళం జిల్లాలో తెదేపా నాయకుడు కూన రవికుమార్‌తో మాజీ ఎమ్మెల్యేలు రమణమూర్తి, వెంకటరమణమూర్తిలను గృహ నిర్బంధం చేశారు. శ్రీకాకుళం జిల్లా వ్యాప్తంగా 35 కేసుల్లో 314 మంది తెదేపా నేతలను గృహనిర్బంధం చేశారు. తూర్పుగోదావరి జిల్లా కాకినాడలో మాజీ ఎమ్మెల్యేలు కొండబాబు, అనంతలక్ష్మి, మేయర్‌ పావనిని పోలీసులు గృహనిర్బంధం చేశారు.విజయవాడ ఆటోనగర్ వద్ద మాజీమంత్రి కాల్వ శ్రీనివాసులను పోలీసులు అదుపులోకి తీసుకున్నారు. సీపీఐ రాష్ట్ర కార్యదర్శి రామకృష్ణను తాడేపల్లి పోలీసులు హౌస్‌ అరెస్టు చేశారు.
తెదేపా నేతల గృహనిర్బంధాలను తీవ్రంగా ఖండిస్తున్నట్లు కళా వెంకట్రావు పేర్కొన్నారు. పోలీసు చర్యలతో ప్రజాఉద్యమాన్ని ఆపలేరని ఆయన అన్నారు. ఇది ప్రభుత్వ పిరికపంద చర్యగా అభివర్ణించారు. ప్రభుత్వం అప్రజాస్వామిక విధానాలకు పాల్పడుతోందని కళా వెంకట్రావు విమర్శించారు. తక్షణమే నాయకులను విడుదల చేయాలని ఆయన డిమాండ్‌ చేశారు. మరోవైపు సోమవారం మండలి సమావేశాలు లేవంటూ పలువురు ఎమ్మెల్సీలను పోలీసులు గృహనిర్బంధం చేశారు. మండలి సమావేశాలకు వెళ్లడంపై పోలీసులు ఎలా నిర్దేశిస్తారని సభ్యులు మండిపడుతున్నారు. 13 జిల్లాల్లో తెదేపా నేతలను ఎందుకు నిర్బంధిస్తున్నారని లోకేశ్‌ ప్రశ్నించారు. శాంతియుతంగా నిరసన తెలిపే హక్కుని కాలరాసే అధికారం ప్రభుత్వానికి ఎవరిచ్చారన్నారు. రాజధాని విభజన నిర్ణయం అద్భతమని వైకాపా నేతలు డప్పు కొడుతున్నారని, నిర్ణయం అంత గొప్పదైతే జగన్‌ ఎందుకు భయపడుతున్నారన్నారు.
amaravati: amaravati parirakshana samiti, rajakeeya paarteelu talapettina assembley muttadi nepathyamlo tedepa nethalanu ekkadikakkada poliisulu gruhanirbandham chesaru. aadivaaram raatri varaku 48 niyojakavargaallo tedepa mukhyanetalu, kaaryakartalanu gruhanirbandham chesaru. mundu jaagrattagaa poliisulu ippatike pratipaksha tedepa nethalaku notisulu jaarii chesaru. gunturu jilla chilakaluripetalo maji mantri prattipaati pullaaraavunu poliisulu gruhanirbhandam chesaru. enni arestulu chesina assembley muttadi jarigi teerutundani ee sandarbhamgaa prattipaati heccharinchaaru. srikaakulam jillaalo tedepa nayakudu kuuna ravikumaarmetho maji emmelyelu ramanamurthy, venkataramanamoortilanu gruha nirbandham chesaru. srikaakulam jilla vyaaptamgaa 35 kesullo 314 mandi tedepa nethalanu gruhanirbandham chesaru. thoorpugodaavari jilla kaakinaadalo maji emmelyelu kondababu, anantalakshmi, meyari paavanini poliisulu gruhanirbandham chesaru.vijayavada autonagar vadda majimantri kalva srinivaasulanu poliisulu adupuloki teesukunnaru. cpi rashtra kaaryadarsi ramakrishnanu tadepalli poliisulu house arestu chesaru.
tedepa nethala gruhanirbandhaalanu teevramgaa khandistunnatlu kalaa venkatrao perkonnaru. polisu charyalatho prajaaudyamaanni aapalerani aayana annaru. idhi prabhutva pirikapanda charyaga abhivarninchaaru. prabhutvam aprajaaswaamika vidhaanaalaku paalpadutondani kalaa venkatrao vimarsinchaaru. takshaname naayakulanu vidudala cheyalani aayana demande chesaru. marovaipu somavaram mandali samavesalu levantu paluvuru emmelsylanu poliisulu gruhanirbandham chesaru. mandali samavesalaku velladampai poliisulu ela nirdesistaarani sabhyulu mandipadutunnaaru. 13 jillaallo tedepa nethalanu enduku nirbandhistunnaarani lokeshe prasninchaaru. saantiyutamgaa nirasana telipe hakkuni kalarase adhikaaram prabhutvaaniki evaricchaarannaaru. rajadhani vibhajana nirnayam adbhatamani vaikapa nethalu dappu kodutunnarani, nirnayam anta goppadaite jagan enduku bhayapadutunnarannaru.